პაბლო ნერუდა

რიკარდო ელისერ ნეფტალი რეიეს ბასოალტო ( ცნობილია ფსევდონიმით პაბლო ნერუდა ; დ. 12 ივლისი, 1904, პარალი, ჩილე — გ.  23 სექტემბერი, 1973, სანტიაგო, ჩილე) —  ჩილელი პოეტი,  დიპლომატი, სენატორი და ნობელის პრემიის ლაურეატი ლიტერატურის დარგში. მისი სახელი ეწოდა კრატერს პლანეტა მერკურზე.

ბიოგრაფია
დაიბადა ცენტრალური ჩილეს პატარა ქალაქ პარალში, რკინიგზელისა და პედაგოგის ოჯახში. დედა ადრევე გარდაეცვალა ტუბერკულოზით.

ლექსების წერა 10 წლის ასაკში დაიწყო. პირველი ლექსები გამოაქვეყნა 1920 წელს. 1927-1932 წლებში დიპლომატიურ სამსახურში იყო მიანმარში, შრი-ლანკაში, სინგაპურში, ინდონეზიაში. 1933 წელს კონსულად დანიშნეს არგენტინაში. 1934 წლიდან კი კონსულია ბარსელონაში.

1936 წელს დაწყებულ ესპანეთის სამოქალაქო ომში, როგორც ყველა კულტურის წარმომადგენელი, თანაუგრძნობდა რესპუბლიკელებს.

1939-1943 წლებში კონსულია მექსიკაში. 1943 წელს დაბრუნდა ჩილეში და შეუდგა აქტიურ პოლიტიკურ მოღვაწეობას. 1945 წელს აირჩიეს ჩილეს სენატის წევრად, სადაც წარმოადგენდა ჩრდილოეთის რეგიონებს ანტოფაგასტას და ტარაპაკას. ამავე წლის 15 ივლისს გახდა კომუნისტური პარტიის წევრი. ამავე წელს მიიღო ეროვნული ლიტერატურული პრემია.

1948 წლის 6 იანვარს პაბლო ნერუდამ სენატის სხდომაზე ჩილეს პრეზიდენტს გაბრიელ გონსალეს ვიდელას საჯაროდ უწოდა ამერიკის მარიონეტი, რის გამოც მას ჩამოართვეს დეპუტატის მანდატი და იძულებული იყო გადასულიყო არალეგალური ცხოვრების წესზე. 1949-1953 წლებში ემიგრაციაშია ჯერ არგენტინაში შემდეგ საფრანგეთში. 1970-1972 წწ. სალვადორ ალიენდეს მთავრობის ელჩია საფრანგეთში.

1971 წელს მიიღო ნობელის პრემია ლიტერატურის დარგში. 1972 წელს მძიმედ ავადმყოფი პაბლო ნერუდა დაბრუნდა ჩილეში. 1973 წლის 11 სექტემბრის გადატრიალების შემდეგ, სანტიაგოში მდებარე მისი სახლი  გაძარცვეს. თავად მწერალი კი გარდაიცვალა კლინიკაში გადატრიალებიდან 12 დღეში. ნერუდას დაკრძალვა გახდა პირველი მასობრივი დემონსტრაცია აუგუსტო პინოჩეტის რეჟიმის წინააღმდეგ მიმართული.

 რესურსები ინტერნეტში
 Works of Neruda 
 პაბლო ნერუდას ცხოვრება 
 "Celebrating Chilean Poet Pablo Neruda" 
 Red Poppy
 NPR Morning Edition on Neruda's Centennial
 ნერუდას პოემები
 Pablo Neruda, Premio Nóbel de Chile 

სქოლიო

კატეგორია:დაბადებული 12 ივლისი
კატეგორია:დაბადებული 1904
კატეგორია:გარდაცვლილი 23 სექტემბერი
კატეგორია:გარდაცვლილი 1973
კატეგორია:ჩილელი პოეტები
კატეგორია:პაბლო ნერუდა
კატეგორია:ჩილელი ათეისტები
კატეგორია:ჩილელი მამაკაცი პოეტები
კატეგორია:ჩილეს ელჩები საფრანგეთში
კატეგორია:ჩილელი დიპლომატები
კატეგორია:ჩილელი ნობელის პრემიის ლაურეატები
კატეგორია:კომუნისტი პოეტები
კატეგორია:სიურრეალისტი პოეტები
კატეგორია:ჩილელი სიურრეალისტი მწერლები
კატეგორია:სონეტისტები
კატეგორია:ფსევდონიმიანი მწერლები
კატეგორია:ჩილელი კომუნისტები
კატეგორია:XX საუკუნის ჩილელი პოეტები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით